શીર્ષક: ગ્રાઉન્ડ રિપોર્ટ : મોબ લિંચિંગનો ભોગ બનેલા ફારુકના પરિવારની મનોવ્યથા\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
ફારુક ખાન

પોલીસના જણાવ્યા મુજબ, ફારુક ખાનને પહેલાં કોઈ બંધ જગ્યામાં ત્રાસ આપવામાં આવ્યો હતો. પછી તેમના પર સ્કૂટરની ચોરીનો આરોપ મૂકનારા લોકોનું ટોળું તેમને ગામના ફૂટબૉલ મેદાનમાં લઈ ગઈ હતું, જ્યાં ઢોરમાર મારીને તેમની હત્યા કરવામાં આવી હતી. 

આ ઘટનાના પાંચ આરોપીઓની રિમાન્ડ માટે પોલીસે બુધવારે અદાલતમાં કરેલી અરજીમાં દાવો કરવામાં આવ્યો હતો કે જેના વડે ફારુકની હત્યા કરવામાં આવી હતી તે પથ્થરના ટુકડા તથા લાકડીઓ જપ્ત કરવામાં આવી છે. 

આ ઘટના થૌરોઈઝમ ગામમાં બની હતી. અત્યંત ખરાબ રીતે સળગાવી દેવામાં આવેલી, પશ્ચિમ બંગાળની નંબર પ્લેટ ધરાવતી એક કાર પણ પોલીસે થૌરોઈઝમમાંથી જપ્ત કરી હતી. 

આરોપીઓના જણાવ્યા અનુસાર, ગામમાં ધમાલ થયા બાદ ફારુક અને તેમના બે સાથીઓએ એ કારમાં બેસીને ભાગવાનો પ્રયાસ કર્યો હતો, પણ તેમને પકડી પાડવામાં ગામનાં લોકો સફળ થયા હતા. 

આ કેસની તપાસ કરી રહેલી ટીમના વડા અને ઍડિશનલ પોલીસ કમિશનર એસ. હેમંતાએ બીબીસીને જણાવ્યું હતું કે મણિપુર પોલીસ એ કાર કોની છે તે જાણવાનો પ્રયાસ પશ્ચિમ બંગાળ પોલીસની મદદથી કરી રહી છે. 

"ફારુક પાસે કાર ન હતી"

ફારુક ખાનનાં માતા રહમજાન

ફારુકના કાકા મુજિબુર્રહમાને કહ્યું હતું, "ફારુકે તાજેતરમાં જ રેસ્ટરૉ શરૂ કરી હતી. તેની સાથે ફૂડ પૅકેજિંગનો બિઝનેસ પણ શરૂ કર્યો હતો, પણ તેની પાસે કોઈ કાર ન હતી."

"એ બહાર રહેવા ઇચ્છતો હતો, પણ પિતા બહુ બીમાર છે એમ કહીને મેં તેને રોકી રાખ્યો હતો. "આટલું કહેતાં ફારુકનાં માતા રહમજાનના હોઠ કંપવા લાગે છે. 

હાથ તેમને ચહેરા ભણી જાય છે અને અધૂરું વાક્ય હિબકાંમાં પૂરું થઈ જાય છે. 

રેસ્ટરૉ ચલાવતા ફારુક માટે રાતે મોડા ઘરે આવવું એ કોઈ અસાધારણ વાત ન હતી. 12 સપ્ટેમ્બરે પણ એવું જ થયું હતું. 

બીમાર અને વૃદ્ધ માતા-પિતા રાતે ઊંઘી ગયાં હતાં, પણ ફારુકની ઘટનાના અલગઅલગ વીડિયો સવારથી જ વૉટ્સઍપ પર ફરવા લાગ્યા હતા. 

તેથી ગભરાયેલો ભાઈ ફરહાન ફારુક તથા તેના મિત્રોને ફોન કરવા લાગ્યો હતો. 

એ દરમ્યાન ફારુકના મોબાઇલ પરથી ફોન કરીને પોલીસે તેમને જણાવ્યું હતું કે તેમના ભાઈને અકસ્માત થયો છે અને તે ઈમ્ફાલ મેડિકલ કૉલેજ પર જલદી પહોંચે. 

કૃષિ વિભાગમાં કામ કરતા ફરહાન અહમદે કહ્યું, "હું ત્યાં પહોંચ્યો ત્યારે ગઈ કાલ સુધી મારો જે ભાઈ જીવતો હતો તે શબઘરમાં મૃત પડ્યો હતો."

પોલીસે ફારુકના શરીરનો કબજો સંભાળ્યો ત્યારે તેના પર ઊંડા ઘાનાં નિશાન હતાં અને માથામાં ફ્રેક્ચર હતું.  જોકે, પોસ્ટમૉર્ટમ...